alexandrainst/scandi-wiki huggingface dataset:
Lyons-la-Forêt

Lyons-la-Forêt er en kommune i departementet Eure i regionen Normandie nord i Frankrike. Lyons-la-Forêt ligger 46 km fra Rouen og 28 km fra Gisors.

Severdigheter 
 Gallo-romersk teater, privat eiendom
 Henrik I av Englands festning, privat eiendom
 Overdekket markedsplass fra 1700-tallet
 Kirke fra 1100-tallet og 1700-tallet
 Byhall fra 1600-tallet
 Hus bygd i typisk normannisk stil, 1600- og 1700-tallet
 Skog, den største i Normandie og en av de med høyeste bøketrær i Europa

Diverse 
 Maurice Ravel (1875–1937) skrev musikk i Le Fresne, en av de gamle herskapshus Lyons-la-Forêt.
 Lyons-la-Forêt var fødestedet til Enguerrand de Marigny (1260–1315), kammerherre og minister under Filip IV av Frankrike.
 Slott hvor Henrik I av England døde, ligger i Lyons-la-Forêt.

Befolkningsutvikling 
Antall innbyggere i kommunen Lyons-la-Forêt

 Flyfoto av Lyons-la-Forêt

Referanser

Eksterne lenker 
 
 Kommunedata INSEE
 Office de Turisme – offisielt turistnettsted

Byer i Normandie
Kommuner i Eure
Salam Fayyad

Salam Fayyad (; født i april 1952) er en palestinsk politiker og økonom. Han var statsminister i Den palestinske selvstyremyndigheten fra 2007 til 2013.

Fayyad er født i Deir al-Ghusun på Vestbredden. Han har økonomiutdannelse fra USA, med doktorgrad i økonomi fra University of Texas at Austin. I årene 1987 til 2001 for Verdensbanken og Det internasjonale pengefondet (IMF). 

Fayyad var finansminister i Fatahs interimsregjering fra 2002 til 2005. Han dannet så sentrumspartiet Den tredje vei, som måtte nøye seg med 2,4 prosent av stemmene i valget i de palestinske områdene i 2006. Hamas vant valget og dermed måtte han gå av, men i mars 2007 ble han imidlertid finansminister nok en gang i en samlingsregjering bestående av Fatah og Hamas. 

Hamas ble imidlertid fratatt regjeringsmakten av president Mahmoud Abbas i juni samme år og Abbas utnevnte deretter Fayyad til statsminister i en overgangsregjering, som har styrt på Vestbredden siden. Hamas styrer imidlertid fortsatt på Gazastripen. Fayyad ble utnevnt til statsminister i den palestinske selvstyremyndigheten den 15. juni 2007. Utnevnelsen, som ble godkjent av president Mahmoud Abbas på basis av «nasjonal krisesituasjon», ble ikke bekreftet av Palestinas lovgivende forsamling, som er den palestinske selvstyremyndighetens parlament. Den 13. april 2013 leverte Fayyad sin avskjedssøknad, som ble akseptert av president Abbas.

Fayyad regnes som en moderat og pragmatisk politiker og er blant de palestinske politikere som nyter størst respekt i den vestlige verden.

Referanser 

Personer fra Tulkarm
Palestinske politikere
Finansministre
Fødsler i 1952
Sjakhty

Sjakhty (russisk: Ша́хты) er en by i Rostov oblast i Russland. Den ligger på den sørøstre delen av Donetsk-høydene, rundt 65 km nordøst for Rostov-na-Donu.

Historie
Byen ble grunnlagt 3. oktober 1867 som bosetningen Gornoje Grusjevskoje (russisk: Горное Грушевское). Fra 1881 til 1921 het byen Aleksandrovsk-Grusjevskij (russisk: Александровск-Грушевский).

I 1914 hadde innbyggertallet kommet opp i 54 000. Hovednæringsveien var utvinning av kull, som hadde vært drevet i regionen siden 1700-tallet. Befolkningen var fattig, men byen hadde jernbane, telegraf og telefon-nettverk, elektrisitet og vann- og avløpsystemer, samt biblioteker, sykehus og et postkontor. De fleste handelsmennene og industriherrene bodde i Rostov og Novotsjerkassk.

I 1917 skiftet byen hender tre ganger, til den ble «frigjort» 28. april 1919 av Donarmeen under General Fitzkhelaurov. I 20 måneder var den uavhengig av bolsjevikene, men ble herjet av tyfus.

13. januar 1921 fikk byen sitt nåværende navn. Navnet «Sjakhty» (dvs. gruvesjakt) ble valgt på grunn av byens tilknytning til kullgruvene. På 1920-tallet ble mange kirker og arkiver ødelagt, og alle gatenavnene ble endret.

I juli 1942, under andre verdenskrig, ble byen okkupert av Tysklands arméer. Under den tyske tilbaketrekningen i februar 1943 ble mange kullgruver og bygninger ødelagt.

I 1948 nådde kullproduksjonen de samme nivåer som før krigen. I Brezjnev-perioden nådde byen høydepunktet i sin utvikling, med en befolkning på over 250 000 og en kullproduksjon på 10 millioner tonn pr år.

Perestrojka var ødeleggende for byen, ettersom gruver ble privatisert og stengt, med massiv arbeidsløshet og en kraftig økning i kriminalitet og rusmisbruk.

Sjakhty er i dag det viktigste industrielle senteret i det østlige Donbass.

Demografi 
Befolkningsutvikling:
{| class="wikitable"
|-
! År || Folketall || Kilde
|-
| 1959 || align=right | 196 190 || Folketelling 1959
|-
| 1970 || align=right | 205 307 || Folketelling 1970
|-
| 1979 || align=right | 209 495 || Folketelling 1979
|-
| 1989 || align=right | 225 797 || Folketelling 1989
|-
| 2002 || align=right | 222 592 || Folketelling 2002
|-
| 2010 || align=right | 239 987 || Folketelling 2010
|}

Referanser

Eksterne lenker 
 
 Sjakhty (russisk)
 Sjakhtys historie 
 Informasjonsportal for Sjakhty

Byer i Rostov oblast
Bosetninger etablert i 1867
1867 i Russland
Gärsnäs

Gärsnäs er et tettsted i Simrishamn kommune i Skåne län i Sverige. I 2010 hadde tettstedet  innbyggere.

Gärsnäs er først og fremst som jernbaneknutepunkt og for sin fabrikk for sukkerproduksjon.

Kommunikasjon

Buss og bil
Gärsnäs ligger ved riksväg 11. På stedet er det tre bussholdeplasser. Flere ruter stopper her, blant annet SkåneExpressens femte linje.

Jernbane
Gärsnäs fikk sin første togforbinddelse da jernbanen Malmö-Simrishamns (MSJ) ble åpnet i 1882. Senere kom linjen Ystad-Gärsnäs-S:t Olof (YGS:tOJ), først og fremst for å betjene sukkerindustrien. Strekningen Köpingebro-Gärsnäs ble åpnet i 1894, mens Gärsnäs-S:t Olof åpnet i 1902.

Fra 2003 har det gått tog fra Gärsnäs til Simrishamn og Malmö. Gärsnes er holdeplass på Österlenbanan.

Severdigheter
Her ligger Gärsnäs slott som har vært kjent siden midten av 1300-tallet. 

Gärsnäs har en fotballklubb, Gärsnäs AIS. Den ble stiftet i 1946, og kampene spilles på Gärsvalla. Litt sør for tettstedet holder Stiby GK til.

Referanser

Eksterne lenker
 Hjemmesiden til Gärsnäs AIS

Tettsteder i Skåne län
Simrishamn kommune
Kivik

Kivik (tidligere dansk: Kivig) er et tettsted i Simrishamn kommune i Skåne län i Sverige. I 2010 hadde tettstedet 960 innbyggere.

Kivik er opprinnelig et fiskevær, der hovednæringene i dag er fiske og turisme. Kivik er kommunens nest største tettsted etter Simrishamn.

Kivik er i dag mest kjent for sine ulike markeder, blant annet Kiviks marknad og Äppelmarknaden i Kivik, og har de siste årene blitt utviklet til et eksklusivt feriemål. Kivik er det sentrale stedet for epledyrkingen i området. Kiviks musteri driver produksjon av eplemost i Karakås. 

Kivik er spesielt kjent for en gravrøys fra bronsealderen, den 3 000 år gamle «kungagraven». Det er det største gravminnet i sitt slag i Sverige og måler 75 meter i diameter.

Kivik ble municipalsamhälle i 1890. Senere ble Kivik administrasjonssenter i den tidligere Kivik kommune, som i dag inngår i Simrishamn kommune.

Referanser 

Tettsteder i Skåne län
Øresundsregionen
Simrishamn kommune
Kjørbekk

Kjørbekk er et område som ligger i Skien kommune i Telemark, sørvest for Skien sentrum. Kjørbekk ligger sørvest for Gråten og nord for Klyve. I vest møter Kjørbekk på Solum. Kjørbekk har i mange år vært et industriområde, men i de sørvestlige deler av Kjørbekk har det de siste årene vært mye nybygging. 

Navnet Kjørbekk kommer av Kjørbekken, som rant fra Solum-områdene igjennom Kjørbekkdalen og ut i Skienselva ved Menstadbrua. Kjørbekken ble lagt i rør på begynnelsen av 1970-tallet, og det har tidligere vært søppelfylling i Kjørbekkdalen.

Bydeler i Skien
Ubrutt kjølekjede

Ubrutt kjølekjede går ut på at en produkt blir holdt nedkjølt fra fangsted eller fabrikk, frem til den når frem til konsumenten. Det kan handle om fisk, som blir tatt opp fra havet og umiddelbart lagt på is. Fisken holdes nedkjølt fordi den bakteriefloraen som finnes på fisken skal holdes under kontroll. Men det kan også handle om kjøtt eller andre produkter, som vaksiner, som må holdes under en viss temperatur for å virke.

Eksterne lenker 
 Cold Chain Management (Rheinische Friedrich-Wilhelms-Universität, Bonn)

Kjøleteknikk
Næringsmiddelindustri
Novosjakhtinsk

Novosjakhtinsk (russisk: Новоша́хтинск) er en by i Rostov oblast i Russland. Den ligger ved grensen til Ukraina, rundt 60 km nord for Rostov-na-Donu.

Novosjakhtinsk ble grunnlagt i 1939 i forbindelse med utbygging av kullgruver i området. Kullgruvene er også i dag byens viktigste næringsvirksomhet.

Demografi 
Befolkningsutvikling:
{| class="wikitable"
|-
! År || Folketall || Kilde
|-
| 1959 || align=right | 103 566 || Folketelling 1959
|-
| 1970 || align=right | 101 500 || Folketelling 1970
|-
| 1979 || align=right | 104 152 || Folketelling 1979
|-
| 1989 || align=right | 107 772 || Folketelling 1989
|-
| 2002 || align=right | 101 131 || Folketelling 2002
|-
| 2010 || align=right | 111 075 || Folketelling 2010
|}

Referanser

Eksterne lenker 
 

Byer i Rostov oblast
Bosetninger etablert i 1939
Syzran

Syzran (russisk: Сы́зрань) er en by i Samara oblast i Russland. Den ligger på høyre bredd av Saratov-reservoaret i elva Volga, rundt 110 km vest for Samara.

Syzran ble grunnlagt i 1683 som en festning. Den fikk byrettigheter i 1796. Et tårn festningen fra 1600-tallet eksisterer fremdeles.

Demografi 
Befolkningsutvikling:
{| class="wikitable"
|-
! År || Folketall || Kilde
|-
| 1967 || align=right | 169 000 || Estimat
|-
| 1989 || align=right | 174 335 || Folketelling 1989
|-
| 2002 || align=right | 188 107 || Folketelling 2002
|-
| 2005 || align=right | 183 500 || Estimat
|-
| 2010 || align=right | 178 750 || Folketelling 2010
|}

Referanser

Eksterne lenker 
 

Byer i Samara oblast
Byer ved Volga
Bosetninger etablert i 1683
1680-årene i Russland
Astrid Brekken

Astrid Oddrun Brekken (født 24. april 1943 i Lesjaskog) er en norsk sosiolog, journalist og sauebonde i Lesja. Hun er kjent som programleder i NRK.

Hun har cand.mag. fra Universitetet i Oslo samt hovedfag i sosiologi fra studier ved New York University (1969–71). Senere studerte hun spansk og litteratur samme sted (1995–96). Brekken virket ved distriktskontorene i NRK (1963–68), deretter tilsatt i Opplysningsavdelingen og P2s faktaavdeling (1971-).  Hun har ledet Sånn er livet (1984–), WOK og På livet laus, der hun blant annet portretterte Doris Lessing (2000).

Brekken var med i etableringen av Nyfeministene (1970) samt blant initiativtakerne til  Sirene, der hun virket 1973-78, samt redaktør i Syn og Segn (1980–89). Hun har hatt faste spalter i tidsskriftene Norsk Landbruk og Bonde og småbruker.  Videre har hun sittet i Norsk språkråd, Alternativ Framtid, som nestleder i Norsk Kvinnesaksforening, styremedlem i Forum for Systemdebatt og som medlem i Rådet for Stiftelsen kvinneuniversitetet.

Hun er ektefellen til tidligere nyhetsredaktør i Arbeiderbladet og Dagbladet, Halvor Elvik.

Utgivelser 
 Opinion-formation on the women's liberation movement : a study of the relative importance and effect of interpersonal and mass communication (hovedfagsoppgave, utgitt 1972)
 Hvem snakker i NRK? (1974)
 Kvinnefrigjøring og lokalsamfunn (Populist-serien, 1976).
 Astrid Brekken og Solveig Bøhle, Å leve sammen  (Aschehoug, 1976)
 Bente Clod, Brudd: Portrett av en utvikling (Tiden forlag, 1979).  Oversettelse
 Faith McNulty, Den brennende sengen (Tiden forlag, 1981).  Oversettelse.
 Bente Clod, Syv sinn (Tiden forlag, 1982).  Oversettelse
 Barn og jobb. Hvordan klarer vi det? (Aschehoug, 1984).  Red.
 Fra rødstrømper til silkehansker. Samtaler med norske kvinner (Cappelen, 1993).
 "Kvinnebønder"  (Boksmia 2013)

Utmerkelser 
 Kringkastingsprisen 1991.
 Årets journalistpris fra Sekretariatet for kvinneforskning i Norges forskningsråd.
 Nynorsk journalistpris 2010.
 Storegutprisen 2011

Referanser 

NRK-journalister
Programledere for NRK
Norske sakprosaforfattere
Norske oversettere
Norske kvinnesaksforkjempere
Norske sosiologer
Norske bønder
Personer fra Lesja kommune
Medlemmer av Norsk Kvinnesaksforening
FV433 Abbot

FV433 Abbot er en britisk selvdrevet artilleri produsert av Vickers.

FV433 Abbot tilhører FV430-serien, men bruker bare motoren, girkassen og hjulopphenget fra FV432 som var produsert av GKN-Sankey. Skroget er konstruert av sveiset stål og gir mannskapet beskyttelse mot riflekalibrede prosjektiler og granatsplinter. Vognføreren er plassert foran til høyre med motoren plassert ved siden av på venstre side. Resten av mannskapet på fire er plassert i tårnet. Hovedbestykningen er en L13A1 105 mm kanon med en rekkevidde på opptil 17 000 m. Ammunisjonskapasiteten til FV433 Abbot er 40 runder. Et L4A4 7,62 mm maskingevær kan monteres ved vognkommandørens luke.

FV433 Abbot ble tatt i bruk av den britiske hæren i 1965 og var i tjeneste helt frem til den ble erstattet av AS90 i 1995. 68 FV433 ble også eksportert til India.

Kilder 

 

Selvdrevet artilleri
105 mm artilleri
Fotballklubben Sparta Sarpsborg

Fotballklubben Sparta Sarpsborg er en fotballklubb fra Sarpsborg som i 2022 spiller i 4.divisjon. Laget spilte i 1. divisjon 2007, men overlot sin plass til den nye samarbeidsklubben Sarpsborg 08 Fotballforening fra 2008-sesongen.

Tabell

Historie
I utgangspunktet er IL Sparta en tradisjonsrik fotballklubb med flere år i toppserien, og et cupgull i fra 1952 som høydepunkt. Historisk har de allikevel vært lillebror i Sarpsborg-fotballen, bak aristokraten Sarpsborg Fotballklubb som har en rekke cupgull, i tillegg til gode prestasjoner i serien. Dagens situasjon for fotballen i den tradisjonsrike Østfoldbyen må derimot forstås på bakgrunn av de senere års hendelser. 

I 1999 startet 16 klubber i Sarpsborgdistriktet et samarbeid der målet var å skaffe et best mulig fotballag for distriktet. Den første sesongen (2000) for den nye samarbeidsklubben Sarpsborg Fotball, hvis utgangspunkt var Sarpsborg Fotballklubb, ble en nedtur med nedrykk fra andre til tredje divisjon. Dette resulterte i at flere klubber, deriblant SFK og Sparta, trakk seg fra samarbeidet. De gjenværende klubbene dannet en ny klubb kalt Fotballforeningen Sarpsborg, senere Borg Fotball, og rykket opp til andre divisjon i 2002. Klubben rykket riktignok ned igjen året etter, og da Sparta, som nå på ny blei en del av fotballsamarbeidet igjen, gikk motsatt vei. Fk Sparta Sarpsborg betalte ut Borg fotballs gjeld slik at de unngikk konkurs, de kunne da brukes som et B-lag i 3 divisjon under navnet til FK Sparta Sarpsborg. I 2004 ble de nummer to, bak FK Tønsberg, i 2. divisjon, mens de i 2005 rykket opp etter å ha vunnet 15-0 mot Fram Larvik i siste serierunde. På tross av at de ble trukket 2 poeng på grunn av rot med spillergodkjennelse, berget Sparta plassen i Adeccoligaen med en 10.-plass i 2006.

Høsten 2007 havnet man under nedrykksstreken, men berget plassen da Raufoss Fotball mistet sin lisens. Samme høst gikk Sarpsborg FK igjen med i samarbeidsklubben og alle de viktige klubbene i distriktet stod samlet. Fotballklubben Sparta Sarpsborg overlot dermed sin plass i 1. divisjon til den nye samarbeidsklubben Sarpsborg 08 Fotballforening. 

FK Sparta Sarpsborg fremstår i dag som en breddeklubb.

Treneren til Sparta i sesongen 2022 er Daniel Lubieniecki, mens assistenttreneren er broren Lukasz Lubieniecki

I sesongen 21/22 fikk Sparta Sarpsborg 3.plass i 5.divisjonen som gjorde at de rykket opp, siden Drøbak/Frogn 2 ikke kunne rykke opp fordi de har et lag i Amedialigaen

Spillerstall 
Pr. 5. oktober 2022

Eksterne lenker
 

Fotballag i Sarpsborg
Fotballag etablert i 2000
Kongepokalvinnere i fotball
Idrettslaget Sparta
Granada (provins)

Granada er en provins i sørlige Spania i den østlige delen av den autonome regionen Andalucía. Den omgis av provinsene Almería, Murcia, Albacete, Jaén, Córdoba, Málaga og Middelhavet. Provinsens hovedstad er Granada.

Turistprovins, særlig kjent for slottet Alhambra fra da Maurerne styrte denne delen av Spania.

Eksterne lenker 
 
 Diputación de Granada (spansk)
 Granadas turistkontor (engelsk)
Sljudjanka

Sljudjanka (russisk: Слюдянка) er en by i Irkutsk oblast i Russland. Den ligger ved Bajkalsjøens sørvestre ende, rundt 80 km sørvest for Irkutsk. Innbyggertall: 19 118 (folketelling 2002),  19 872 (folketelling 1989).

Sljudjanka ble grunnlagt som en bosetning ved en stasjon på den transsibirske jernbanen i 1905. Bystatus ble innvilget i 1936.

Referanser

Eksterne lenker 
 

Byer i Irkutsk oblast
Bosetninger etablert i 1905
1905 i Russland
Trident (missil)

Trident, navngitt etter undervannsbåten Trident, er et interkontinental ballistisk missil med trestegs-fastbrennstoff motor til bruk på ubåter og utstyrt med atomstridshoder.

Fjorten aktive amerikanske undervannsbåter av Ohio-klassen i US Navy er utrustet med Trident-missiler, og fire britiske undervannsbåter av Vanguard-klassen i Royal Navy er utrustet med britiske trident-missiler.
Trident-missilene ble utviklet av Lockheed Martin Space Systems i USA.

Ballistiske missiler
After Crying

After Crying  er et ungarsk band, grunnlagt i 1986, som komponerer og fremfører samtidsmusikk og symfonisk rock. De bruker klassiske instrumenter som cello, trompet, fløyte og piano, samt tradisjonelle rockeinstrumenter. De har spilt sammen med kammerorkestre og symfoniorkestre.

Besetning per 2005
Bátky-Valentin, Zoltán (hovedvokal (medlem siden 2002))
Egervári, Gábor (fløyte, tekster, livearrangement)
Görgényi, Tamás (tekst, melodi, backingvokal)
Lengyel, Zoltán (piano, keyboard, vokal (medlem siden 1998))
Madai, Zsolt (trommer, perkusjon, vibrafon medlem siden 1998))
Pejtsik, Péter (komposisjon, orkestrering, cello, bassgitar, vokal)
Torma, Ferenc (gitar, synthesizer, komposisjon)
Winkler, Balázs (komposisjon, orkestrering, trompet, keyboard (medlem siden 1992))

Diskografi
Opus 1 (kassett) (1989)1989 (cassete) (1989)Overground Music (1990)Megalázottak és megszomorítottak (1992)Föld és ég (1994)De Profundis (1996)Első évtized (1996)6 (1997)Almost Pure Instrumental (1998)Struggle for Life (2000)Struggle for Life – essential (2000)Bootleg Symphony (2001)Show'' (2003)

Eksterne lenker 
 
 

Musikkgrupper
Ungarsk musikk
Busskollisjonen i Benalmádena 2008

Busskollisjonen i Benalmádena 2008 var en trafikkulykke lørdag 19. april 2008 på motorveien AP-7 i Benalmádena nær Málaga i Andalucía-regionen i Sør-Spania Ulykken skjedde på veien mellom Fuengirola og Torremolinos klokken 19:45 lokal tid. En 27-årig mann som kjørte en SUV, bulket borti en turistbuss, som fraktet finske turister til Málaga internasjonale lufthavn. SUVen kolliderte med autovernet på høyresiden og vinglet tilbake mot bussen, slik at bussjåføren mistet kontrollen over kjøretøyet, som veltet over på siden midt i motorveien. SUV-føreren var påvirket av alkohol.

Ni mennesker døde momentant i kollisjonen og 38 ble skadet. Blant passasjerene som ble fraktet til sykehus, var 11 uskadd, 17 lettere skadet og en passasjer var alvorlig skadet og falt i koma. De uskadde ofrene ble lagt inn på et hotell. Ifølge spanske aviser fikk SUV-føreren bare lettere skader. Av passasjerene i bussen var bare føreren spansk. De andre var turister reiste på en Aurinkomatkat-ferietur og var Aurinkomatkat-arbeidere. Begge Aurinkomatkatguidene fikk små skader. Av ofrene var to fra Helsingfors, to fra Tusby og en fra henholdsvis Esbo, Kajana, Björneborg, Kangasala og Tammerfors. De mindre skadede ofrene ble flydd til Finland søndag kveld.

Ifølge spansk media var dette Spanias verste trafikkulykke siden 2001.

Referanser

Trafikkulykker
Katastrofer i 2008
Transkvinne

En transkvinne er en kvinne som ble registrert som gutt ved fødselen.

Transkvinner er kvinner med kjønnsinkongruens, det vil si at deres tildelt kjønn ved fødsel (biologiske kjønn) og kjønnsidentitet ikke samsvarer. Transkvinner får derfor tilbud om hormon-subsititusjonsbehandling for å gjøre kroppen mer i linje med sitt opplevde kjønn. Transkvinner er ikke nødt til å gjennomgå behandling for å identifisere seg som kvinner. Transkvinner kan være av alle seksuelle legninger, akkurat som ciskvinner.

Terminologi 

MtF — Male to Female (på norsk: hankjønn til hunkjønn). Brukes mest i medisinsk sammenheng om den kjønnskorrigerende prosessen.

Behandling i Norge 
Rikshospitalet i Oslo er per 2021 det eneste sykehuset i Norge som tilbyr utredning av kjønnsinkongruens og eventuell behandling. Utredningen starter ved at pasienten har samtaler med psykologer og leger med sikte på å få stilt en diagnose. Vurderingen pleier å ta opptil ett år. En kjønnskorrigerende behandling tar vanligvis fra fem til åtte år. Får personen diagnosen ICD-11 - kjønnsinkongruens, kan personen få behandling. Pasienter som får andre kjønnsidentitetsrelaterte diagnoser, får ikke noen form for behandling i Norge. I Norge har en person som får avslag på kjønnskorrigerende behandling, ikke krav på å få en ny diagnose stilt av et annet fagmiljø (såkalt «second opinion»), noe organisasjonene FRI, Amnesty International og Skeiv Ungdom har kritisert.

Når en transkvinne har fått diagnosen, kan hun starte på hormonbehandling, hvis ikke noen helsemessige grunner står i veien.

Se også 
 Ciskvinne
 Kvinne

Referanser 

Transpersonemner
Transmann

En transmann er en mann som ble registrert som jente ved fødselen.

Terminologi 

KtM for «kvinne-til-mann» eller på engelsk FtM for «female-to-male», er en transperson som ble født med kvinnelig anatomi, men identifiserer seg som mann.

Behandling
Transpersoner kan bli utredet for kjønnsinkongruens og få behandling gjennom den Nasjonale behandlingstjenesten for transseksualisme (NBTS), som ligger på Rikshospitalet i Oslo. Rikshospitalet er det eneste offentlige sykehuset som kan gi utredning og behandling for transpersoner i Norge per i dag. Helsestasjonen for kjønn og seksualitet (HKS) kan også gi lignende utredning på lavterskelnivå for alle mennesker i Oslo mellom 0 til 30 år. 

Først må vedkommende som skal utredes snakke med psykologer og leger for å få diagnosen. Vurderingen pleier å ta opptil et år. En kjønnskorrigerende behandling tar vanligvis fra fem til åtte år. Får personen diagnosen kjønnsinkongruens, kan personen få behandling. Folk som får andre kjønnsidentitetsrelaterte diagnoser mottar ikke noen form for behandling i Norge. Norge har ikke en «Second option», noe FRI, International Amnesty og Skeiv Ungdom har kritisert. 

Når en transmann har fått diagnosen, kan han starte på hormonbehandling, hvis ikke noen helsemessige grunner står i veien. For å få en effekt som varer ut, må han ta hormoner resten av livet. De går på testosteron. Nasjonal Behandlingstjeneste for transseksualisme krever at personer som har fått diagnosen kjønnsinkongruens går gjennom en «Real life test» der de lever det kjønnet de ønsker å leve som, for å være helt sikker på at de vil gå videre i behandlingen. Transmenn kan gå gjennom flere operasjoner, blant annet fjerning av bryst, kvinnelige kjønnsorganer og en konstruksjon av mannlig kjønnsorgan.

Effekter av hormonbehandling
Effekter som kan oppstå ved testosteronbehandling.
 Stemmeskifte - dypere stemmeleie
 Forstørrelse av klitoris
 Økt hårvekst på kroppen, f.eks skjeggvekst
 Fettfordeling - mer mannlig kroppsform
 Brystene blir mindre
 Akne/kviser
 Grovere hud
 Mannlig hårtap

Se også 
 Transkvinne

Referanser 

Transpersonemner